Ալֆրեդ Գոմիս

**Ալֆրեդ Գոմիս** (, ), սենեգալցի պրոֆեսիոնալ ֆուտբոլիստ։ Ներկայումս հանդես է գալիս ՍՊԱԼ-ի և Սենեգալի ազգային հավաքականի կազմում։ Խաղում է դարպասապահի դիրքում։

## Ակումբային կարիերա
### Տորինո
Գոմիսը Տորինոյի ակադեմիայի սան է։ 2013 թվականի հուլիսի 3-ին նա վարձավճարով տեղափոխվեց Կրոտոնե։ Իր պրոֆեսիոնալ դեբյուտը նշեց օգոստոսի 17-ին՝ Իտալիայի գավաթի Ռեջինայի դեմ խաղում։ Առաջին հանդիպումը Սերիա B-ում անցկացրեց օգոստոսի 31-ին՝ Չեզենայի դեմ խաղում։ Կրոտոնեի կազմում Գոմիսը անցկացրեց 41 հանդիպում՝ 11 խաղում պահելով իր դարպասը անառիկ։ 2014 թվականի օգոստոսի 11-ին սենեգալցին վարձավճարով միացավ Ավելինոյին։ Իր դեբյուտը ակումբի կազմում նշեց օգոստոսի 17-ին՝ Իտալիայի գավաթի Վենեցիայի դեմ խաղում՝ այս խաղում պահելով իր դարպասը անառիկ։ Առաջին հանդիպումը առաջնությունում անցկացրեց օգոստոսի 30-ին՝ Պրո Վերչելիի դեմ խաղում։ Հոկտեմբերի 28-ին՝ Պերուջայի դեմ խաղում նա հետ մղեց Ռոդրիգո Տադեյի 11-մետրանոց հարվածը և այս խաղում գոլ բաց չթողեց։ Ավելինոյի կազմում Գոմիսը անցկացրեց 33 հանդիպում՝ բաց թողելով 28 գնդակ և 15 խաղում իր դարպասը պահելով անառիկ։

2015 թվականի հուլիսի 30-ին Գոմիսը 1 տարվա վարձավճարով տեղափոխվեց Չեզենա։ Իր դեբյուտը նշեց սեպտեմբերի 12-ին՝ Վիրտուս Էնտելայի դեմ խաղում։ Չեզենայի կազմում սենեգալցին անցկացրեց 38 հանդիպում առաջնությունում՝ բաց թողելով 32 գնդակ և 15 խաղում պահելով իր դարպասը անառիկ։ 2016 թվականի օգոստոսի 31-ին Գոմիսը վարձավճարով միացավ Բոլոնյային որպես վնասվածք ստացած Անտոնիո Միրանտեի փոխարինող, սակայն շուտով նույնպես ստացավ վնասվածք։ Բոլոնյայի կազմում իր առաջին և միակ հանդիպումը անցկացրեց դեկտեմբերի 1-ին՝ Իտալիայի գավաթի Վերոնայի դեմ խաղում։ 2017 թվականի հունվարին Տորինոն հետ կանչեց Գոմիսի վարձավճարը, և հունվարի 18-ին նա մինչև մրցաշրջանի ավարտը վարձավճարով տեղափոխվեց Սալերնիտանա։ Իր դեբյուտը նշեց հունվարի 22-ին՝ Սպեցիայի դեմ խաղում։ Վարձավճարի ընթացքում Գոմիսը անցկացրեց 21 հանդիպում՝ բաց թողելով 17 գնդակ և 11 խաղում իր դարպասը պահելով անառիկ։

### ՍՊԱԼ
2017 թվականի հուլիսի 8-ին Գոմիսը 1 տարվա վարձավճարով միացավ ՍՊԱԼ-ին, ապա ակումբը գնեց նրա լրիվ տրանսֆերը։ Իր դեբյուտը նշեց օգոստոսի 12-ին՝ Իտալիայի գավաթի Ռենատեի դեմ խաղում՝ այս խաղում պահելով իր դարպասը անառիկ։ Առաջին հանդիպումը Սերիա A-ում անցկացրեց օգոստոսի 20-ին՝ Լացիոյի դեմ խաղում։ Իր առաջին մրցաշրջանում Գոմիսը անցկացրեց 26 հանդիպում առաջնությունում՝ բաց թողելով 43 գնդակ և ընդամենը 4 խաղում պահելով իր դարպասը անառիկ։

## Միջազգային կարիերա
Գոմիսը իրավասու էր ներկայացնել Իտալիան և Սենեգալը միջազգային ասպարեզում։ 2013 թվականին նա հրավիրվեց Իտալիայի մինչև 20 տարեկանների երիտասարդական հավաքական, սակայն չանցկացրեց ոչ մի հանդիպում։ Նույն թվականին դարպասապահը հրավիրվեց Իտալիայի B հավաքական, սակայն կրկին ոչ մի խաղում խաղադաշտ դուրս չեկավ։

Այնուամենայնիվ, Գոմիսը ընտրեց Սենեգալը և Սենեգալի ազգային հավաքականում իր դեբյուտը նշեց 2017 թվականի նոյեմբերի 14-ին՝ Հարավաֆրիկյան Հանրապետության դեմ խաղում։ 2018 թվականի մայիսին Գոմիսը ընդգրկվեց Սենեգալի՝ աշխարհի առաջնության համար վերջնական կազմում։ Առաջնությունում նա անցկացրեց 3 հանդիպում, իսկ Սենեգալը դուրս մնաց խմբային փուլից՝ «արդար խաղի» միավորներով զիջելով Ճապոնիային։

## Կարիերայի վիճակագրություն
### Ակումբային վիճակագրություն
*2018 թվականի սեպտեմբերի 30-ի դրությամբ*

### Միջազգային վիճակագրություն
*2018 թվականի սեպտեմբերի 30-ի դրությամբ*

## Ծանոթագրություններ

## Արտաքին հղումներ
* Գոմիսի պաշտոնական Ինստագրամի էջը
* Գոմիսը transfermarkt-ում
* Գոմիսը soccerbase.com-ում
* Գոմիսը WhoScored.com կայքում
* Գոմիսը ՍՊԱԼ-ի պաշտոնական կայքում 
* Գոմիսը Սերիա A-ի պաշտոնական կայքում 
* Գոմիսը ՈՒԵՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ավելինոյի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Կոմոյի ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:Չեզենայի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Սալեռնիտանայի ֆուտբոլիստներ
Կատեգորիա:Սենեգալի հավաքականի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Տղամարդկանց ֆուտբոլի դարպասապահներ